Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A sportról szóló 2000. évi CXLV. törvény módosításáról szóló törvény koncepciója (568/J/2002)
Paragraph Index: 1175

2002. január 1.– december 31. I. A kisebbségi jogok idõszerû kérdései Bevezetés. Néhány jellemzõ esemény itthon és külföldön Beszámolóink – immár hagyományosan – a tárgyév legjelentõsebb kisebbségi vonatkozású bel- és külföldi eseményeinek rövid leírásával kezdõdnek. Ami az itthon történteket illeti: a mellékelt statisztikára pillantva azt láthatjuk, hogy a hozzánk érkezõ beadványok számában kismértékû emelkedés mutatkozik. Ennek oka azonban legfõképpen az, hogy 2002 a kisebbségi önkormányzati választások éve volt. A beszámoló – nem elõször – nagy terjedelemben tárgyalja az e körül keletkezett visszásságokat. 1998-hoz képest (amikor részletesen elemeztük a felmerült anomáliák okát és azt mindenekelõtt a hibás jogi szabályozásban meglelve javaslatokat tettünk a változtatásokra) azonban újdonság a választójoggal való „nyílt visszaélés”, amit a továbbra is elégtelen jogi szabályozás quasi jogállami karikatúraként „legitimál”. Ennek hatására szinte elemi erejûvé vált az igény a kisebbségi választójog alapvetõ reformja iránt, ami tovább nem halasztható! Indokolja ezt az Alkotmány legutóbbi, annak 70. § (1) bekezdését is érintõ módosítása, mely törölte az alaptörvény választójogra vonatkozó korábbi, igen szerencsétlen rendelkezését. A 2001. évi beszámolónkban jeleztük, hogy a törvényelõkészítés súlyos adóssága a kisebbségi és az ún. antidiszkriminációs jogszabálytervezetek kidolgozásának elmaradása. Örömünkre szolgál, hogy e téren némi elmozdulás tapasztalható. Hangsúlyozzuk azonban, hogy az adminisztrációnak meg kell tennie a bejelentett szándékok következetes megvalósításához szükséges további lépéseket. A mellékelt statisztikából az is kiderül, hogy ajánlásaink, kezdeményezéseink, jogalkotási javaslataink elfogadottsági aránya tekintetében a múlt évben már jelzett kedvezõtlen tendencia tovább folytatódott. A teljes igazsághoz persze az is hozzátartozik, hogy az ezekre adott válaszok egy része a beszámolási idõszak végéig nem érkezett meg, ezért a két adat közti különbség késõbb csökkenhet, így az arány javulhat. Meg kell azonban állapítanunk, hogy az érintett hatóságok némelyike, az állampolgári jogok országgyûlési

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes